หลังจากหมดประจำเดือนมีตกขาวไหลเยอะมาก เป็นน้ำสีขุ่นขาว ไม่มีกลิ่น มีอาการเจ็บเต้านม ตอนช่วงมีประจำเดือนมีเพศสัมพันธ์ 2 ครั้ง มีผลกระอะไรหรือป่าวคะ กังวลคะ แต่ยังไม่อยากไปพบแพทย์เพราะยังไม่ว่างไปพบแพทย์คะ
สวัสดีค่ะ การตกขาวแบ่งเป็น 2แบบ คือ-ตกขาวแบบปกติ: โดยลักษณะสีขาวใส ขาวขุ่นเนื้อหยาบ ไม่มีกลิ่นเหม็น-ตกขาวแบบผิดปกติ: ลักษณะสีเขียว เหลือง ตกขาวปนเลือด กลิ่นเหม็น ซึ่งอาการตกขาวที่ผิดปกตินี้ สามารถเกิดได้จาก ช่องคลอดหรือ อาจเกิดจากมดลูกอักเสบค่ะ โดยเชื้อที่ก่อโรค อาจเป็นเชื้อรา เชื้อแบคทีเรีย เชื้อหนองในแท้ เชื้อหนองในเทียม เป็นต้น**กรณีของ นั้นคิดว่า คิดว่าเป็นอาการตกขาวที่ยังปกตินะคะ@แนะนำให้รักษาสุขอนามัย โดยหลังจากปัสสาวะให้ทำความสะอาดอวัยวะเพศด้วยน้ำเปล่าและซับให้แห้ง สวมกางเกงในสะอาดและแห้ง หลีกเลี่ยงการมีเพศสัมพันธ์ช่วงที่มีตกขาวปริมาณมาก หรือสวมถุงยางอนามัยเพื่อป้องกันการติดเชื้อเพิ่มเติม งดการสวนล้างช่องคลอด ให้ทำความสะอาดด้วยน้ำเปล่าเป็นหลักนะคะ. และหากไม่ดีขึ้น หรือยังมีอาการผิดปกติอื่นๆ แนะนำให้ไปพบแพทย์เพื่อรับการวินิจฉัยและรักษาต่อไปค่ะ